text: نئی دہلی،21اپریل،ہندوستانی بحریہ نے آج ایک جہاز سے زمینی حملہ کرنے والے سپر سونک کروز میزائل برہموز کا کامیاب تجربہ کیا۔ طویل دوری تک مار کرنے والے کروز میزائل کو ہندوستانی بحریہ کے جہاز تیگ سے زمین پر ایک نشانہ مقرر کرکے داغا گیا، جوکہ کامیاب رہا۔ واضح رہے کہ برہموز میزائل ہندوستان اور روس کے ذریعہ مشترکہ طور پر تیار کئے گئے ہیں اور جہاز مخالف میزائل کے اس شکل کو ہندوستانی بحریہ میں پہلے ہی شامل کیا جاچکاہے۔ ہندوستانی بحریہ کے بیڑے میں زیادہ تر جہاز مثلاً کولکاتا، رنویر اور تیگ اس میزائل کو داغنے کے قابل ہیں۔